Danske Nets betalte i strid med udmeldinger en del af topchefers investeringer i kritiseret incitamentsprogram.

Den danske betalingskoncern Nets udbetalte bonus til 70 udvalgte chefer, som var øremærket investeringer i et udskældt incitaments-program, skriver Børsen. Incitamentsprogrammet blev med børsnoteringen af Nets i 2016 værdisat til mere end 1,6 milliarder kroner.Ifølge avisen fik cheferne efter skat i alt udbetalt 12 millioner kroner ‘betalt af arbejdsgiveren.’“De udvalgte chefer [brugte] de 12 millioner kroner fra Nets på at sikre sig selv en større andel af gevinsten og en mindre risiko for tab, når Nets siden skulle sælges," skriver avisen.Nets pressechef, Søren Winge, skriver til avisen, at ‘allokeringen’ af midlerne skyldes, at omkostningerne til incitamentsprogrammet viste sig at være større end forventet.